Vita:Kármán Tódor

message: : „Itt fejlesztette ki 1917-ben a világ első helikopterét, a PKZ-t.”
Ezzel szemben a helikopter oldalon az áll, hogy „Az első irányított repülést Raúl Pateras de Pescara végezte el Buenos Airesben 1916-ban.”
Az angol oldalon még korábbi próbálkozások is szerepelnek.
replies: text: Az enwiki, ahogy látom, a 20-as évekre teszi az első sikeres, nem másodpercekig tartó repüléseket. Ebben a kérdésben az apró részletek igen sokat számítanak, kellene találni egy olyan forrást, ami a részleteiben tárgyalja a témát és kitér rá, pontosan mi volt Kármán hozzájárulása.– Korovioff vita 2009. január 17., 17:18 (CET)
Az Örvények és repülők-ben annyi van, hogy 1917-ben kezdték a kisérleteket: …Így Zsuroveccel és Asbóthtal, a két tervezővel együtt kifejlesztettük azt, amit mi „Fesselschraubenflieger”-nek, vagyis „kötött helikopter”-nek neveztünk, ami, úgy hiszem az első volt a maga nemében. Három kötéllel a talajhoz volt horgonyozva. Ezek biztosították stabilitását.… (74. oldal) Na most ezt a nem irányított tüzérségi megfigyelőeszközt aligha tekinthetjük a mai értelemben vett helikopternek. Legalább a „kötött” szónak szerepelnie kellene a szócikkben. --Bitman vita 2009. január 17., 17:45 (CET)

text: Ha csak annyit írunk, hogy kötött, azt senki sem fogja érteni. Esetleg megtennéd, hogy nyitsz egy külön fejezetet a helikopter témának és beleteszed, amit találtál? Ezzel már előrejutottunk. De persze még jobban meg kell majd magyarázni, mi a lényege Kármán hozzájárulásának. Az jut eszembe a témáról, hogy pont az ilyenekben rejlik a Wikipédia ereje, azoknak segíthetünk, akik a felületes tudáson és a mítoszokon túl akarnak lépni. És ebben nagy előnyünkre van a nemzetközi Wiki adta kitekintés.– Korovioff vita 2009. január 17., 18:33 (CET)
Kármán az önéletrajzában alig szentel teret a témának. Jelentéktelen epizód ez az életében. Ha új fejezetet nyitnánk, azzal a valóságosnál nagyobb súlyt kapna. Elég lenne annyi: „… Asbóthtal és Zsuroveccel együtt a tüzérségi megfigyelő léggömbök helyettesítésére kötött helikoptert fejlesztett ki.”

text: Szerintem mindenképpen körbe kell járni a témát, mégpedig pont azért, mert Kármánról igen elterjedt hamis sztereotípia, hogy ő találta fel a helikoptert. Akik rosszul tudják, innen tudhatják meg, hogy nem, és hogy valójában miről van szó, akik meg innen szereznek először ismeretet, ide fognak visszatérni a részletekért, ha fülükbe jut a tévinfó.– Korovioff vita 2009. január 17., 19:22 (CET)
Az nem Kármán, hanem Asbóth. :-) --Bitman vita 2009. január 17., 19:50 (CET)
Kármánról is hallottam :-) – Korovioff vita 2009. január 17., 20:33 (CET)
thread_title:  helikopter 

message: Ebből látszik már, hogy mi szerepe volt a helikopter feltalálásában. Ezt az irodalom nem tulajdonítja neki.
A fenti bővítéssel alfabetikusra soroltam a forrásokat (remélem helyesen) ami listájához hozzáadtam mindazokat amelyeket átolvastam, vagy legalábbis átböngésztem. Az előző szerkesztők által idézett forrásokat változatlanul hagytam. LouisBB vita 2010. január 6., 08:20 (CET)
thread_title: A cikk kibővítése

message: Erről a lettországi szovjet tudósról kellene egy cikk, de el kellene határozni, hogy az orosz Cander, vagy a lett Candersz néven szerepeljen-e. Az első keresztnevének a helyes magyar írását is ell kellene dönteni. LouisBB vita 2010. január 22., 00:29 (CET)
replies: text: :A kérdést a kocsmafalon fogom feltenni LouisBB vita 2010. január 22., 11:26 (CET)
thread_title: Cander